Роден е в 1871 година в бедно семейство в южномакедонската гръцка паланка Литохоро, тогава в Османската империя. Учи в Литохоро, след това в Сярската гръцка гимназия, а после в Солунската турска гимназия. Учи право в Атинския, а после прави докторат в Истанбулския университет. Установява се в Катерини в 1902 и работи като адвокат пред османския съд. Член е на гръцкия Национален комитет в Катерини, създаден, за да противодейства на румънската пропаганда и на сътрудничеството на румънците с българите и турците. Сътрудничи на организаторите на гръцката въоръжена пропаганда консула Ламброс Коромилас, капитан Матапас и епископ Партений Вардакас.